open-index/open-wikipedia-markdown huggingface dataset:
Théodore Géricault

**Jean Louis André Théodore Géricault** () var ein fransk målar og litograf frå Rouen, ein av dei viktigaste føregangsmennene for romantikken.

## Liv og gjerning

Géricault vart utdanna i Claude Vernets realistiske tradisjon og vart inspirert av nyklassisisten Pierre Guérin. Hans vart lagt merke til med arbeidet *Husaroffiseren* frå 1812, eitt verk som viser påverknad frå Peter Paul Rubens, samt interesse for motiv tekne frå samtida. Gjennom ei reise til Firenze og Roma 1816-17 kom Géricault i kontakt med kunsten til Michelangelo og med barokken.

Allereie frå han byrja som målar nytta Géricault ofte tema og motiv frå militære miljø, med hestar og folk på reise. Mange av dei litografia han laga etter reisa til Italia, med motiv frå det militære livet, vert rekna mellom dei tidlegaste meisterverka i kunstforma.

Hans mest berømte verk er *[[Medusas flåte]]* frå 1819. Måleriet gjev med stor kraft att fylgjene av eit i samtida mykje omtala forlis då ein korrupt fransk skipskaptein overgav mannskapet sitt og forlet sjøfolka til ein sikker død. I dette verket kombinerte han ein nyklassisistisk komposisjon, som til dømes figurane, med romantikkens dramatiske grep, synleg med den dominerande diagonalen og det vesle fartøyet i høgrekanten på biletet. Kunstverket fekk inga større merksemd i Frankrike, så Géricault tok det med til Storbritannia, der det vekte stor åtgaum.

Tilbake i Frankrike byrja Géricault på ein serie portrett av sinnssjuke, der kvart portrett skal spegle ulike former for psykisk liding.

Svekka av rideulykker og kroniske tuberkuløse infeksjonar døydde Géricault i 1824 i Paris, etter  lengre tids sjukdom. Gravminnet over han på Père Lachaise syner han med pensel i hand ovanom eit relieff av hans berømte *Medusas flåte*.

## Kjelder

**Denne artikkelen bygger på «[[:sv:Théodore Géricault|Théodore Géricault]]» frå ,  den 22. juli 2012.*  
 

## Bakgrunnsstoff
Tanzanitt

**Tanzanitt** er ein edelstein, ein blåfarga, klår varietet av mineralet zoisitt. Fargen kan intensiverast ved varmebehandling. 

Tanzanitt blei oppdaga i 1967 i Det vart oppdaga i Mereraniåsane i regionen Manyara nord i Tanzania i 1967, nær byen Arusha og Kilimanjaro. Gruvedrifta blei starta med ein gong, men berre små gruver drivne av lokale hender. Det er ikkje vanleg at ein finn store mengder av tanzanitt; for det meste kjem det ut berre små steinar. Dei gongene det er mogleg å ta ut større steinar, blir dei ofte kjøpt av samlarar, og prisane kan då bli svært høge. 

Per 2007 har ein ikkje funne tanzanitt nokon anna stad i verda enn i Tanzania. 


Trichroic Tanzanite Crystal - violet & burgundy.jpg|Tanzanitt-krystall
Trichroic Tanzanite Gem - blue, violet & purple.jpg|Tanzanitt-edelstein


## Kjelder

**Delar av denne artikkelen bygger på «[[:nb:Tanzanitt|Tanzanitt]]» frå ,  den 23. juli 2012.*  
*Tanzanitt. (15. februar 2009). I Store norske leksikon. Henta 14. februar 2014 frå http://snl.no/tanzanitt.
  

## Bakgrunnsstoff
Théodore Rousseau

**Pierre Étienne Théodore Rousseau** () var ein fransk målar som vert rekna til stilretninga realismen og til Barbizon-skulen. Måleria hans er haldne i ein mørk tone prega av ein viss melankoli. Hos landskapsmålaren Rousseau kan ei spore innverknad frå nederlandsk 1600-talskunst, men òg frå seinare engelske målarar. Han arbeidde stadig på fleire prosjekt og etterlet seg relativt få heilt fullførte verk.

### Liv og gjerning

Rousseau kom til verda i Paris, der han vart fødd inn i ei borgarslekt med interesse for kunst. Han gjekk i lære for å verte forretningsmann, før han så overtalte faren til å godta at han ville verte kunstmålar. Til liks med andre samtidige målarar som nytta ein romantisk stil, hadde han vanskar med å få stilt ut på den årlege utstillinga det han sjølv rekna som dei beste bileta. Den klassisistisk prega juryen motarbeidde dei nye straumdraga, så måleria hans vart ikkje skikkeleg presentert for eit større publikum før etter dei politiske omveltingane i Frankrike i 1848.

Han debuterte på salongen i 1831 og fekk med bilete også i 1834. Derimot vart storverket *Kyrne kjem heim* (*La Déscente des vaches*) refusert av juryen i 1836. Etter det vart måleria hans heile tida refusert fram til 1848-revolusjonen. Drag av realisme og slikt som innevarsla naturalismen vart avvist. Heilt utan kritikarstøtte var han ikkje, men det talde lite når han i mellomtida vart kjend som «le grand refuse». Men det var i denne kunstnariske eksiltida han skapte nokre av sine beste bilete.

Frå 1848 budde Rousseau i Barbizon, som den gongen var ein landsby i Fontainebleau-skogen, og sidan heldt han til der størstedelen av livet. På ei stor utstilling i 1853 i Paris vart alle dei refuserte bileta hans presentert samla. Sjølv om han fekk ros for dei fleste måleria, braut dei for mykje med fransk smak og salet var heller labert. Ein auksjon i 1861 gav så lite at han sterkt vurderte å emigrere.

Deretter møtte han mykje motgang, mellom anna vart kona håplaust sinnssjuk. Økonomisk fekk han i desse åra hjelp frå faren. Under ein studietur til Mont Blanc i 1863 vart Rousseau lungesjuk. Vel heimkomen vart han svevnlaus og fysisk gradvis svekka. Fire år seinare døydde han i Barbizon.

## Kjelder

**Denne artikkelen bygger på «[[:nb:Théodore Rousseau|Théodore Rousseau]]» frå ,  den 22. juli 2012.*  
 

## Bakgrunnsstoff
Sergej Vladimirovitsj Sjahhovskoj

**Sergej Vladimirovitsj Sjahhovskoj** () var ein russisk adelsmann, prins og guvernør for det russiske Guvernementet Estland i perioden 1885&ndash;1894.

## Kjelde

**Denne artikkelen bygger på «[[:nb:Sergej Vladimirovitsj Sjahhovskoj|Sergej Vladimirovitsj Sjahhovskoj]]» frå ,  den 23. juli 2012.*
Franz-Haslberger-Schanze

**Franz-Haslberger-Schanze** (norsk: *Franz Haslberger-bakken*) er ein hoppbakke i Reit im Winkl i Tyskland. Den har K-punkt 90 meter og bakkestørrelse 93 meter. I tilknyting til K90-bakken ligg tre mindre hoppbakkar kalla Steinbachschanzen (Steinbachbakkane), med størrelse K57, K30 og K18. Anlegget er eigd av WSV Reit im Winkl. Den største bakken blei brukt under junior-VM 1991, og har fleire gonger hatt renn i verdscupen i kombinert, sist i 2004.

## Kjelde

**Denne artikkelen bygger på «[[:nb:Franz-Haslberger-Schanze|Franz-Haslberger-Schanze]]» frå ,  den 23. juli 2012.*
Provinsen Kahramanmaraş

**Kahramanmaraş** (tyrkisk *Kahramanmaraş ili*; eller berre **Provinsen Maraş**) er ein provins i Tyrkia. Arealet er 7194 km². I 2007 hadde Kahramanmaraş 1 560 023 innbyggjarar og administrasjonssenteret ligg i byen Kahramanmaraş.
 
Provinsen ligg sør i Tyrkia og grensar til provinsane Sivas, provinsen Malatya, provinsen Adıyaman, provinsen Gaziantep, provinsen Adana, provinsen Osmaniye og provinsen Kayseri.

## Distrikt

Provinsen Kahramanmaraş består av sju distrikt:

## Kjelde

**Denne artikkelen bygger på «[[:nb:Kahramanmaraş (provins)|Kahramanmaraş (provins)]]» frå ,  den 23. juli 2012.*
Zerynthia rumina

***Zerynthia rumina***  er ein dagaktiv sommarfugl i svalestjertfamilien. 
## Utsjånad

Kroppen har eit ytre skjelett (hudplater) som held dei mjuke indre organa på plass. Det ytre hudskjelettet er for det meste bygd opp av kitin. 

Dei indre organa i bakkroppen er meltingsorgan, kjønnsorgan og andredrett. Andedretten hos sommarfuglar foregår ikkje med lunger, men ved at luft hentast inn og ut av kroppen gjennom små hol i hudskjelettet (spiraklar).  I kroppen er der eit svært finmaska system av trakéar som leiar oksygen til kroppen sine vitale delar. Ei blodvæske som sirkulerar i kroppen vert pumpa rundt av eit avlangt røyrforma hjarte.  Ein stor del av brystpartiet er vengene sin muskulatur. Sanseorgan for syn, smak og lukt er stort sett plassert i hovudet. Nervesystemet er sett saman av ein bukmarg med to nervestrengar og ein nerveknute (ganglion) i kvart kroppssegment. Den fyrste nerveknuten, som ligg framfor munnopninga, er særskilt stor og vert kalla hjernen.

Zerynthia rumina MHNT CUT 2013 3 8 Male Dos Villegailhenc.jpg|♂ 
Zerynthia rumina MHNT CUT 2013 3 8 Male Ventre Villegailhenc.jpg|♂  △
Zerynthia rumina MHNT CUT 2013 3 8 female Dos Villegailhenc.jpg|♀ 
Zerynthia rumina MHNT CUT 2013 3 8 Female Ventre Villegailhenc.jpg|♀ △


## Utbreiing
*Zerynthia rumina* finst sørvest i den palearktiske regionen, på nesten heile Den iberiske halvøya, sør i Frankrike, vest i Italia og nord i Atlasfjella aust til Tunisia. Arten lever i dei fleste biotopar, men er truleg vanlegast i kystnære fjellområde.
Han finst i høgder opp til 2100 moh., avhengig av område.

## Kjelder


**Denne artikkelen bygger på «[[:nb:Zerynthia rumina|Zerynthia rumina]]» frå ,  den 23. juli 2012.*  
**Delar av denne artikkelen bygger på «[[:sv:Spansk hålrotsfjäril|Spansk hålrotsfjäril]]» frå ,  den 9. desember 2012.*  


## Bakgrunnsstoff
* 
*Bilete og skildring ved eurobutterflies.com
*Bilete og skildring  ved tolweb.org
*Bilete  ved lepidoptera.pl
*Bilete ved leps.it
Juunarsip atuarfia

**Juunarsip atuarfia** (*Juunarsip skule*) er ein grunnskule i byen Qasigiannguit på vestkysten av Grønland. 

Skulen blei bygd i etappar frå 1940-talet til 1980, då gymsalen blei bygd. Han har ca. 250 elevar fordelt på 20 klassar i 1. til 11. klasse. 32 lærarar er tilsette på skulen. For 1. og 2. klasse er det skulefritidsordning før og etter skuletid. 

## Kjelde

**Denne artikkelen bygger på «[[:da:Juunarsip atuarfia|Juunarsip atuarfia]]» frå ,  den 23. juli 2012.*  

## Bakgrunnsstoff
*Den arkiverte nettstaden til Juunarsip atuarfia
Kulta

**Kulta** er eit nordnorsk kompetansesenter i sirkus, teater og sceneteknikk i Tromsdalen i Troms. Senteret vert leia av Bente Reibo og blei oppretta gjennom eit vedtak i kommunestyret i 1992, då kalla for Tromsdalen Kulturhus som blei ein stad for teater- og sirkusgrupper, ungdomsklubb, rockeklubb og tryllekunstnarar. Dei ulike aktivitetane er ein del av kulturskuletilbodet i Tromsø kommune.

## Sirkus
### Nysirkusprosjektet
Kultas kompetanse på sirkustrening er bygd opp over ein tiårsperiode. Særleg dei siste to til tre åra har denne utviklinga skote fart. I 2002 initierte senteret «Nysirkusprosjektet», ei satsing på sirkus som også har teater. Så langt har huset produsert to større nysirkus-framsyningar, *Liv* i 2002 og *Ur* i 2004. Den fyrste profesjonelle framsyninga, *Sirkusgåter* hadde premiere hausten 2004.

### Sirkusskulen
Kulta har ansvaret for åtte sirkusgrupper med til saman rundt 90 elevar i alderen 6-17 år. Gruppene er inndelt etter alder og på timeplanen står ulike sirkusdisiplinar som golvakrobatikk, luftakrobatikk og sjonglering, men også fysisk spel, koreografi, framsyningsavvikling og sikkerheit.

## Kjelder

* *Denne artikkelen bygger på «[[:nb:Kulta|Kulta]]» frå , den 23. juli 2012.*
Palangui IV vasskraftverk

**Palengui IV vasskraftverk** er ein demning og eit vasskraftverk i elva Palengui på Filippinene. Kraftverket har ein kapasitet på 255 MW og stod ferdig i 1986.
 
## Kjelde

**Denne artikkelen bygger på «[[:nb:Palangui IV vannkraftverk|Palangui IV vannkraftverk]]» frå ,  den 23. juli 2012.*
Zhangjiakou kolkraftverk

**Zhangjiakou kolkraftverk** er eit kolkraftverk i byen Zhangjiakou i provinsen Hebei, i det nordlege Kina. Det har ein installert produksjonskapasitet på 2&nbsp;400 MW fordelt på åtte like store generatorar á 300 MW kvar. Krafta vert seld til kraftnettet i Beijing-Tianjin-Tangshan.

Anlegget stod ferdig i 1991&ndash;1995 og vart utvida med to einingar i 2000 og den siste eininga i 2001. Operatør er energiselskapet Datang International Power Generation Co Ltd, som eig 100% av aksjane i anlegget.

## Kjelder

* *Denne artikkelen bygger på «[[:nb:Zhangjiakou kullkraftverk|Zhangjiakou kullkraftverk]]» frå , den 23. juli 2012.*
Knottblom

**Knottblom** (*Malaxis monophyllos*) er ein plante i&nbsp;knottblomslekta *Malaxis* i&nbsp;orkidéfamilien (marihandfamilien) Orchidaceae. Knottblom hadde tidlegare det vitskaplege namnet *Microstylis monophyllos* i Artsdatabanken, men slektsnamnet er nyleg endra.

## Utsjånad
Knottblom er ein liten gulgrøn plante som blir om lag 10 til 25 centimeter høg. Planten har små gulgrøne blomar i ein lang, smal klase. 

## Utbreiing
Knottblom er den einaste arten frå den store planteslekta *Malaxis* som veks i Norden. I Noreg veks han på kalkrike myrar på det sørlege Austlandet, men er utrydda på mange av veksestadene på grunn av grøfting. Planten er freda i Noreg, og står på Norsk raudliste for artar (2021) som sterkt truga (EN).

Arten finst òg i Sverige (status VU, svensk namn *knottblomster*) og i Finland (EN, finsk namn *sääskenvalkku*).

I Estland (estisk namn *soovalk*) veks knottblom spreidd over det meste av landet og er rekna som nær truga (NT). I Latvia (latvisk namn *purvāja vienlape*) veks arten spreidd på fukteng og myr og er klassifisert som sjeldan (kategori 3 – *samazinās*). I Litauen (litauisk namn *vienalapis gedutis*) veks arten særleg i søraust. Han er rekna som sårbar (VU).

## Referansar




**Denne artikkelen byggjer delvis på «[[:nb:Knottblomst|Knottblomst]]» frå ,  den 23. juli 2012.*  

## Bakgrunnsstoff
*
*
Malekus ortografi

**Malekus ortografi** beskriv forsøka på å gje det chibchanske språket maleku ei rettskriving til bruk i litteratur, undervisning og forsking. Språket har inga offisiell rettskriving, men lingvistar har utarbeidd nokre variantar, kalla «praktiske alfabet», som skil seg lite frå kvarandre.

Maleku er eit språk med få brukarar, og ifølgje Adolfo Constenla Umaña er utviklinga av eit alfabet svært viktig for at språket skal overleve, for med eit skriftsystem kan ein publisere litteratur på språket, og på den måten stimulere malekuane til å bevare språket og kulturen sin.

## Kjelde

* *Denne artikkelen bygger på «[[:nb:Malekus ortografi|Malekus ortografi]]» frå , den 23. juli 2012.*
Folk for Jagland

**Folk for Jagland** blei oppretta og økonomisk støtta av LO under valkampen i 1997. Kampanjen som skulle støtte Thorbjørn Jagland som vidare statsminister var sett saman av kjendisar i forskjellige samfunnsgrupper. Leiaren var Trond Erik Henriksen som var tidlegare rusbrukar og kjent frå filmen *[[Store gutter gråter ikke]]*. Kampanjen blei kritisert fordi LO støtta den med fleire millionar kroner.

## Kjelde

* *Denne artikkelen bygger på «[[:nb:Folk for Jagland|Folk for Jagland]]» frå , den 23. juli 2012.*
Pariconha

**Pariconha** er ein kommune i delstaten Alagoas i nordaustregionen av Brasil. Han har eit areal på 261&nbsp;km² og 11 140 innbyggjarar (2005).

## Kjelder

**Denne artikkelen bygger på «[[:nb:Pariconha|Pariconha]]» frå ,  den 23. juli 2012.*
Morro Redondo

**Morro Redondo** er ein kommune i delstaten Rio Grande do Sul i sørregionen av Brasil.

## Galleri

Fil:Morro Redondo.JPG|Landsbygda rundt Morro Redondo



## Kjelder

* *Denne artikkelen er omsett frå [http://no.wikipedia.org/wiki/Morro_Redondo Wikipedia på bokmål], henta inn 23. juli 2012.*
* *Denne artikkelen er omsett frå [http://en.wikipedia.org/wiki/Morro_Redondo Engelsk Wikipedia], henta inn 2. november 2012.*
Musikk og tradisjon

***Musikk og tradisjon: tidsskrift for forsking i folkemusikk og folkedans*** er eit norsk vitskapleg tidsskrift som fokuserer på skandinavisk folkemusikkforsking og tradisjonell musikk og dans som eit breitt definert felt, både frå musikkvitskapeleg og andre humanistiske og samfunnsvitskaplege perspektiv

Det oppstod i noverande form i 2010, som ei vidareføring av *Norsk folkemusikklags skrift*, som vart eit fagfellevurdert vitskapleg tidsskrift i 2005 og som har vorte utgjeve av Novus forlag sidan 2007 Norsk folkemusikklags skrift vart utgjevne frå 1984. Musikk og tradisjon er skriftet til Norsk folkemusikklag.

## Redaktørar
* *Musikk og tradisjon*
**Are August Flannagan Furubotn (2023–)
**Bjørn Aksdal (2022)
**Karin Eriksson (2020–2021)
**Sveinung Søyland Moen (2014–2019)
**Gjermund Kolltveit (2010–2013)
* *Norsk folkemusikklags skrift* 
**Astrid Nora Ressem (2007–2009)
** Hans-Hinrich Thedens (1997–2006)
** Frode Nyvold (1992–1996)
** Bjørn Aksdal (1987–1991)
** Ingrid Gjertsen (1984–1986)

## Artiklar publiserte i Musikk og tradisjon / Norsk folkemusikklags skrift

## Kjelder

* *Denne artikkelen bygger på «[[:nb:Musikk og tradisjon|Musikk og tradisjon]]» frå , den 23. juli 2012.*
Água Branca i Alagoas

**Água Branca (Alagoas)** er ein kommune i delstaten Alagoas i nordøstregionen av Brasil.

## Kjelder

**Denne artikkelen bygger på «[[:nb:Água Branca (Alagoas)|Água Branca (Alagoas)]]» frå ,  den 23. juli 2012.*
Tanque d'Arca

**Tanque d'Arca** er ein kommune i delstaten Alagoas i Nordaustregionen i Brasil.
I 2020 hadde han 6&nbsp;138 innbyggjarar. Arealet er 156 km².

## Kjelder


**Denne artikkelen bygger på «[[:nb:Tanque d'Arca|Tanque d'Arca]]» frå ,  den 23. juli 2012.*  


## Bakgrunnsstoff

*
Karoline Breivang

**Karoline Charlotte Dyhre Breivang** () er ein norsk handballspelar frå Oslo som sidan 2005 har spela for Larvik Håndballklubb. Ho vart europacupmeister med klubben i 2008 og er sju år på rad (2006-12) seriemeister. Breivang har i perioden 2004-12 vunne fire EM-gull, to OL-gull og eitt VM-gull med Noregs handballandslag. Mellom 2000 og august 2012 har ho spela 254 landskampar og skåra 421 landslagsmål.

### Aktiv
Breivang spela for Stabæk då ho hausten 2000 vart teken ut på det norske kvinnelandslaget i handball til EM 2000. Her fekk ho sin landslagsdebut mot Ungarn den 30. november. Med fleire ferske landslagsspelarar på laget kom Noreg på sjetteplass i meisterskapen. Hennar neste store meisterskap var EM 2004, der Noreg gjekk heilt til topps. Ho spela for Stabæk fram til sommaren 2005, då ho melde overgang til Larvik HK.

Sidan 2004 har Breivang vore med i Noregs tropp til alle meisterskap, no fram til 2012. Desse åra vann ho EM-gull i 2006, VM-sølv i 2007, både OL- og EM-gull i 2008, VM-bronse i 2009, det fjerde rake EM-gullet i 2010, sitt fyrste VM-gull i 2011 og sitt andre OL-gull i 2012.

### Merittar landslag
*EM 2000: Nr 6 med Noreg
*EM 2004: Gullmedalje etter 27–25 mot Danmark
*VM 2005: Nr 9 med Noreg
*EM 2006: Gullmedalje etter 27–24 mot Russland
*VM 2007: Sølvmedalje etter 24–29 mot Russland
* OL 2008 i Beijing: Gull etter norsk siger 34-27 over Russland
*EM 2008: Gullmedalje etter 34–21 mot Spania
*VM 2009:  Bronsemedalje etter 26–21 mot Spania
*EM 2010: Gullmedalje etter 25–20 mot Sverige
*VM 2011: Gullmedalje etter 32–24 mot Frankrike
*OL 2012: Gullmedalje etter 26–23 over Montenegro
*EM 2012: Sølvmedalje etter 31–34 mot Montenegro
*VM 2013: Nr 5 med Noreg
*EM 2014: Gullmedalje etter 28–25 mot Spania

## Kjelder

**Denne artikkelen bygger på «[[:nb:Karoline Breivang|Karoline Breivang]]» frå ,  den 23. juli 2012.*  
 

## Bakgrunnsstoff
* Spelarprofil på Handball.no
*
Kari Mette Johansen

**Kari Mette Johansen** () er ein norsk handballspelar og lærar frå Fredrikstad. Ho er sidan 1999 kantspelar for Larvik HK, og vart europacupmeister med klubben i 2008 og seriemeister i 13 år på rad, 2000-12. Johansen har i perioden 2004-11 vunne fire EM-gull, to OL-gull og eitt VM-gull med Noregs handballandslag. Mellom 2004 og august 2012 har ho spela 203 landskampar og skåra 493 landslagsmål.

### Aktiv
Johansen spela i unge år på Skjeberg HK og fram til 1999 for Lisleby HK. Ho debuterte på Noregs kvinnelandslag 26. mars 2004 og har seinare hatt fast plass i landslagstroppa, og spela alle meisterskapsturneringane Noreg har vore med i. Desse åra vann ho EM-gull i 2006, VM-sølv i 2007, både OL- og EM-gull i 2008, VM-bronse i 2009, det fjerde rake EM-gullet i 2010, sitt fyrste VM-gull i 2011 og sitt andre OL-gull i 2012.

Ho imponerte aller mest under europameisterskapen 2006, då ho skåra ni mål på ni forsøk i finalekampen mot Russland og vart teken ut på det såkalla *allstar*-laget i turneringa.

### Merittar landslag
*EM 2000: Nr 6 med Noreg
*EM 2004: Gullmedalje etter 27–25 mot Danmark
*VM 2005: Nr 9 med Noreg
*EM 2006: Gullmedalje etter 27–24 mot Russland
*VM 2007: Sølvmedalje etter 24–29 mot Russland
* OL 2008 i Beijing: Gull etter norsk siger 34-27 over Russland
*EM 2008: Gullmedalje etter 34–21 mot Spania
*VM 2009:  Bronsemedalje etter 26–21 mot Spania
*EM 2010: Gullmedalje etter 25–20 mot Sverige
*VM 2011: Gullmedalje etter 32–24 mot Frankrike
*OL 2012: Gullmedalje etter 26–23 over Montenegro

## Kjelder

**Denne artikkelen bygger på «[[:nb:Kari Mette Johansen|Kari Mette Johansen]]» frå ,  den 23. juli 2012.*  
 

## Bakgrunnsstoff
*Handballforbundet si landskampoversikt
*
Austbygde kyrkje

**Austbygde kyrkje**  er ei langkyrkje frå 1888 som står i Tinn kommune i Telemark. Kyrkja er av tre og bygd i seingotikk/ung-renessanse etter typeteikningar av Jacob Wilhelm Nordan. Ho har 300 sitjeplassar. Kyrkja har aksialt plassert tårn med to kyrkjeklokker frå Olsen Nauen Klokkestøperi. Dei er frå 1888.

Altartavla er eit verk frå 1909 av Lars Osa med motivet Jesu dåp og er ein kopi etter Adolph Tidemand. 

Ein stor del av inventaret elles er frå året kyrkja blei bygd. Det gjeld preikestolen i tre som er skoren av Gudbrand Johnsen og døypefonten som òg er laga av tre. Lysekrona kjem òg inn her.

Blant skattane i Austbygde kyrkje er ein gammal bibel frå 1700-talet og kalk, disk, staup og lysestakar.

## Kjelder
* Alf Henry Rasmussen (red.): *Våre kirker - norsk kirkeleksikon*, side 488, Vanebo forlag 1993, ISBN 82-75-27022-7
* 
*
Roteiro

**Roteiro** er ein kommune i delstaten Alagoas i regionen Nordeste i Brasil. Han har ei flatevidd på 129&nbsp;km².
I 2020 hadde han eit folketal på . 

## Kjelder


**Denne artikkelen bygger på «[[:nb:Roteiro|Roteiro]]» frå ,  den 23. juli 2012.*
Limoeiro de Anadia

**Limoeiro de Anadia** er ein kommune i delstaten Alagoas i Nordeste-regionen i Brasil. Han har eit folketal på 27&nbsp;280 (2005) og eit area på 316 km².
## Kjelde

**Denne artikkelen bygger på «[[:nb:Limoeiro de Anadia|Limoeiro de Anadia]]» frå ,  den 23. juli 2012.*
Alagoas

**Alagoas** er ein delstat i regionen Nordeste  i Brasil. Han ligg nordaust i landet og har eit tropisk klima.

Alagoas grensar mot delstatane Pernambuco, Sergipe og Bahia. Elva São Francisco dannar den sørlege grensa mot Sergipe. Delstaten har fått namnet sitt frå alle lagunane som finst rundt delstadshovudstaden Maceió.
Andre byar i Alagoas er Penedo, Arapiraca, Palmeira dos Índios, Marechal Deodoro, Maragogi og Piranhas.

## Kjelder

**Denne artikkelen bygger på «[[:nb:Alagoas|Alagoas]]» frå ,  den 23. juli 2012.*  

## Bakgrunnsstoff

*
Megareksi

**Megareksi** er ein mental tilstand, eller kroppsbileteforstyrring, der ein person blir sjukleg opptatt av å få stor muskelmasse, og bli sterkare. Personen ser på seg sjølv som for liten, eller tynn, men er gjerne godt over gjennomsnittleg muskulær. Sjukdommen vert også kalla for *vigoreksi*, omvendt anoreksi eller *[[Adonis]]-kompleks*. 

Utøvarar innan kroppsbygging synest å vere spesielt utsette. Ei undersøking frå Idrettsvitskapelig institutt ved NTNU konkluderte med at 6,5&nbsp;% av dei mennene som trena på treningssenter viste teikn på megareksi.
## Kjelde

**Denne artikkelen bygger på «[[:nb:Megareksi|Megareksi]]» frå ,  den 23. juli 2012.*  
  

## Fotnotar
Volvo Masters Andalucia

**Volvo Masters Andalucia** er ein golfturnering på Europatouren.

Fram til 2000 var turneringa berre kjend som *Volvo Masters*. Andalucia er regionen i Spania der turneringa har vorte halden sidan starten i 1988. Bortsett frå eit opphald mellom 1997&ndash;2001 har den alltid blitt spelt på Valderrama. Premiepotten i opningsturneringa var 351&nbsp;690 pund, og pr. 2004 hadde den auka til 3&nbsp;750&nbsp;000 euro. Feltet består av rundt 60 av dei øvste spelarane på pengelista på Europatouren. Turneringa vert skipa til ei veke før The Tour Championship for å gje spelarane som er medlem av begge tourane høve til å delta.

## Vinnarar
* 2006: Jeev Milkha Singh 
* 2005: Paul McGinley 
* 2004: Ian Poulter, England
* 2003: Fredrik Jacobson, Sverige
* 2002: Bernhard Langer, Tyskland, og Colin Montgomerie, Skottland (ein valde å dele tittelen da mørket fall på)
* 2001: Padraig Harrington, Irland
* 2000: Pierre Fulke, Sverige
* 1999: Miguel Angel Jiménez, Spania
* 1998: Darren Clarke, Nord-Irland
* 1997: Lee Westwood, England
* 1996: Mark McNulty, Zimbabwe
* 1995: Alex Cejka, Tyskland
* 1994: Bernhard Langer, Tyskland
* 1993: Colin Montgomerie, Skottland
* 1992: Sandy Lyle, Skottland
* 1991: Rodger Davis, Australia
* 1990: Mike Harwood, Australia
* 1989: Rohan Rafferty, Nord-Irland
* 1988: Nick Faldo, England

## Kjelde

**Denne artikkelen bygger på «[[:nb:Volvo Masters Andalucia|Volvo Masters Andalucia]]» frå ,  den 23. juli 2012.*
Sofia av Sverige

**Sofia Kristina Hellqvist Bernadotte** () er prinsesse av Sverige og hertuginne av Värmland etter å ha gifta seg med prins Carl Philip av Sverige 13. juni 2015. Ho er òg vinnar av Miss Slitz 2004, og var deltakar i *[[Paradise Hotel 2005 Sverige|Paradise Hotel 2005]]* på TV4. 

I 2010 vart ho kjærast med prins Carl Philip, og dei har budd saman sidan 2011. Dei var trulova 28. juni 2014, og stadfesta trulovinga same dag. Bryllaupet fann stad 13. juni 2015 i Slottskyrkan i Stockholm.

## Titlar, tiltaleformer, dekorasjonar og våpenskjold
### Titlar og tiltaleformer

* **6. desember 1984–13. juni 2015:** Frøken Sofia Kristina Hellqvist 
* **13. juni 2015–idag**: Den høgvørde prinsesse Sofia Kristina Hellqvist Bernadotte av Sverige, hertuginne av Värmland

### Fotnotar

## Kjelder

**Denne artikkelen bygger på «[[:en:Sofia Hellqvist|Sofia Hellqvist]]» frå , og «[[:sv:Sofia Hellqvist|Sofia Hellqvist]]» frå ,  den 23. juli 2012.*
Pinsett

**Pinsett** (frå fransk *pincette*, diminutiv av *pince*, 'tong, klype') er ei lita klype med fjørande armar. Endane av armane kan vera flate eller spisse.
Reiskapen vert nytta til å gripe med, slik at ein kan plukke opp små objekt som fingrane elles ikkje klarar å få tak i, å ta tak i ting som ein ikkje skal setje fingermerke på, som til dømes verdfulle frimerke til frimerkesamlingar, eller for gripe objekt som er for varme, eller på annan måte ikkje er til å ta i med fingrane.

Pinsettar vert laga av stål, plast eller anna høveleg materiale. Dei er i prinsippet utforma som ei gripeflate i eine enden av kvar av to parallelle stenger som er festa til kvarandre i den andre enden. Festet er fjørande på ein måte som gjer at gripeflatene på pinsetten ikkje klemmer mot kvarandre utan at ein presser pinsetten saman med fingrane.

Pinsettar vert laga i ulike former og storleikar etter kva dei skal nyttast til. Dei kan vere små reiskapar til å nappe ut uønskte hår og augebryn med, for å plukke opp små skruar med og så bortetter, eller kan vere større reiskapar nytta i matlaging for å nappe ut bein av fiskefiletar eller for vende kjøtstykka i steikepanna eller på grillen. Lækjarar og tannlækjarar nyttar òg pinsettar av ymse utformingar og storleikar i arbeidet med pasientane.

## Kjelder

* Pinsett frå SNL
----
**Denne artikkelen bygger i utgangspunktet på «[[:nb:Pinsett|Pinsett]]» frå ,  den 23. juli 2012.*  

## Bakgrunnsstoff
Belfast internasjonale lufthamn

**Belfast internasjonale lufthamn** er ein internasjonal flyplass som ligg 20 km nordvest for Belfast i Nord-Irland, ved småbyen Aldergrove. Det tidlegare og lokale namnet er Aldergrove Airport.

Flyplassen hadde rundt 4,3 millionar passasjerar i 2012, ein auke på 5,1 % i 2011. Belfast er den mest brukte flyplassen i Nord-Irland og den andre mest brukte på heile Irland, etter Dublin lufthamn.

Flyplassen er privateigd og tilhøyrer ADC & HAS, som også eig Stockholm Skavsta, Orlando Sanford, Daniel Oduber Quirós, Mariscal Sucre og Juan Santamaría. 

Han har to rullebanar. Fram til 2008 delte flyplassen rullebanane med den militære flystasjonen RAF Aldergrove, som no er ein helikopterflyplass. 

Det finst også ein mindre flyplass i Belfast - George Best Belfast City Airport, tidlegare kjend som Belfast hamneflyplass.

## Bakgrunnsstoff
## Kjelde

----

**Denne artikkelen bygger på «[[:en:Belfast International Airport|Belfast International Airport]]» frå ,  den 8. mars 2014.*  
 
**Denne artikkelen bygger på «[[:nb:Belfast lufthavn|Belfast lufthavn]]» frå ,  den 23. juli 2012.*
Den glemte soldat

***Den glemte soldat***, opphavleg ***Le soldat oublié***,  er ei sjølvbiografisk bok av Guy Sajer (pseudonym for Guy Mouminoux) om opplevingane hans som tysk soldat ved austfronten under andre verdskrigen. Forfattaren syner eit tvisynt tilhøve til krig, og boka er blitt kalla skildringa av den katastrofale kjærleiksaffæren med krig og med hæren som, mest av alle moderne hærar, mest elskte krig. 

## Merknadar

## Kjelde
Sony Imagesoft

**Sony Imagesoft** var ein utgjevar av dataspel som var driven frå 1989 til 1995 og var lokalisert i California. Utgjevaren var oppretta i januar 1989 i Los Angeles, California, som eit dotterselskap av det Japan-baserte CBS / Sony Group (CSG) og heitte opphavleg CSG Imagesoft Inc.

I starten fokuserte utviklaren på marknadsføring av spel til Nintendo-konsollar.

## Kjelder


**Denne artikkelen bygger på «[[:en:Sony Imagesoft|Sony Imagesoft]]» frå ,  den 23. juli 2012.*
Langøy i Fitjar

**Langøy**, eller **Longøyo** er ei øy i Fitjar kommune i Fitjarøyane, vest for sjølve Fitjar sentrum. Langøy ligg mellom Ivarsøy og Avløypet i aust, Ålforo i sør, Siglo i nord og Torsdagsøy i vest. Øya er kring 1 km lang og 400 meter på det breiaste. Det ligg ei stor vik på sørsida av øya og to mindre viker på nordsida. 

Garden på øya er ein av dei yngste i Fitjar og vart utskild som eigen gard i 1838. Før dette hadde øya vore husmannsplass under Fitjargarden, før plasset vart kjøpt i 1758 av eigaren av Fitjargarden. Gardsnamnet er òg vorte skriven Langøen. 

**Folketalsutvikling**

## Kjelder
*
Avløypet

**Avløypet** er ein holme i Fitjar kommune i Fitjarøyane, like vest for Ivarsøyo. Holmen er like under ein kilometer lang og kring 350 meter på det breiaste. Sundet mellom Avløypet og Ivarsøyo er berre kring 20 meter på det smalaste. 

Øya vart nytta som beite for gardsbrukarane på Ivarsøyo, men i 1845 vart delar av holmen bygsla bort, og det har sidan det vore to bruk på øya. Ved folketeljinga i 1900 budde det 7 personar her. 

Øya har eit areal på 26 hektar. Ho er kring 1,1 km lang frå sør til nord, men denne linja kryssar Raunespollen på sørsida av øya. På det breiaste er øya kring 400 meter. Det høgaste punktet på øya er 50 meter over havet. 

## Kjelder

*
Brackley Beach

**Brackley Beach**, tidlegare Brackley Point, er eit lite kanadisk landbrukssamfunn som ligg sentralt på nordkysten av Prince Edward Island, om lag 10&nbsp;km nord for tettstaden Brackley, som har gitt staden namn.

Brackley Beach grensar til Prince Edward Island nasjonalpark i nord. Her finst det ei rekkje ulike kyst-, våtmarks- og skoghhabitat som hyser mange ulike plantar og dyr.

Brackley Beach-området vart ein populær feriestad på slutten av 1800-talet, og kyststripa vart ein del av nasjonalparken som vart oppretta  i 1937.  Aktivitetar inkluderer havfiske, sykling, kano- og kajakkleige, riding, camping. Staden har restaurantar og mjølkebarar i tillegg til den einaste drive-in-kinoen på Prince Edward Island.

## Kjelder

**Denne artikkelen bygger på «[[:en:Brackley Beach, Prince Edward Island|Brackley Beach, Prince Edward Island]]» frå ,  den 23. juli 2012.*
Ballet Shoes

***Ballet Shoes*** er ein britisk fjernsynsfilm frå 2007. Han er omarbeidd av Heidi Thomas frå romanen *Ballet Shoes* frå 1936, som er skriven av Noel Streatfeild. Filmen blei produsert av Granada Productions og hadde premiere på BBC One 26. desember 2007. Han er regissert av Sandra Goldbacher. Ei tidlegare filmatisering av *Ballet Shoes* blei produsert i serieformat av BBC i 1975 og regissert av Timothy Combe.

## Handling
Filmen handlar om dei tre adoptivsystrene Pauline, Petrova og Posy Fossil som bur i London. Handlinga går føre seg på 1930-talet. Ein dag forsvinn den eksentriske onkelen deira og dei må klare seg sjølve i fattige kår.

## Skodespelarar
* Emma Watson som Pauline Fossil
* Yasmin Paige som Petrova Fossil
* Lucy Boynton som Posy Fossil
* Richard Griffiths som Great Uncle Matthew (Gum)
* Victoria Wood som Nana
* Emilia Fox som Sylvia Brown
* Eileen Atkins som Madame Fidolia
* Peter Bowles som Sir Donald Houghton
* Marc Warren som Mr John Simpson
* Harriet Walter som Dr Smith
* Gemma Jones som Dr Jakes
* Lucy Cohu som Theo Dane
* Heather Nicol som Winifred Bagnall
* Mary Stockley som Miss Jay
* Skye Bennett som a young Sylvia
* Don Gallagher som Mr French
* Lucie Watson som ein yngre Pauline Fossil.
* Annabella Anderson som ein ven av Pauline Fossil
* Nicolette Baker som ung jente i raud kjole.
* Adrian Lester som Mr Sholsky

## Produksjon
I juli 2007 blei det kunngjort i ei pressemelding at filminga skulle byrje i august same året. Manusforfattar og produsent Heidi Thomas kalla framdriftsplanen «drepande». Både Victoria Wood og Thomas skildra Streatfeilds roman som ei bok dei lenge hadde sett høgt. 

## Kringkasta og kommersielle utgjevingar
Filmen blei utgjeven på DVD i Europa i Region 27. januar 2008. 

## Kjelder

**Denne artikkelen bygger på «[[:en:Ballet Shoes (film)|Ballet Shoes (film)]]» frå ,  den 23. juli 2012.*  
 
* www.imdb.com: Ballet Shoes
* www.filmweb.no: Ballet Shoes
My Week with Marilyn

***My Week med Marilyn*** er ein britisk dramafilm frå 2011 regissert av Simon Curtis og skriven av Adrian Hodges. Mellom skodespelarane er Michelle Williams, Kenneth Branagh, Eddie Redmayne, Dominic Cooper, Dougray Scott, Judi Dench og Emma Watson. 

Filmen byggjer på to bøker av Colin Clark og tek for seg ei veke i livet til Marilyn Monroe (spelt av Wiliams) i 1957 under innspelinga av filmen *[[The Prince and the Showgirl]]* saman med Laurence Olivier (Branagh). Denne veka blei Monroe følgd rundt i london av Clark (Redmayne) etter at mannen hennar Arthur Miller (Dougray Scott) hadde reist tilbake til USA.

For rolla si som Monroe vann Williams Golden Globe-prisen for beste kvinnelege skodespelar (Golden Globe Award for Best Actress in a Motion Picture – Comedy or Musical), og blei nominert til beste kvinnelege skodespelar for Oscarprisen og British Academy Film Awards.

## Kjelder
*

**Denne artikkelen bygger på «[[:en:My Week with Marilyn|My Week with Marilyn]]» frå ,  den 6. mai 2020.*
Michael Tait

**Michael DeWayne Tait** () er ein amerikansk songar og musikar. Han vart fyrst kjend som eitt av medlemmene i trioen dc Talk, men har seinare vore frontfigur i musikkgruppa *Tait*. Sidan 2009 har han vore vokalist i den australske musikkgruppa Newsboys.

### dc Talk
Då Michael Tait studerte ved Liberty University i Lynchburg, Virginia danna han det prisløna kristne bandet dc Talk saman med Toby McKeehan i 1987. Kort tid seinare fekk dei med seg klassekameraten Kevin Max Smith, og trioen var eit faktum. dc Talk heldt på som trio frå 1988 til 2001 og gav ut fem studioalbum i denne tida. I 2001 kunngjorde gruppa at dei ville ta ein pause for å starta tre individuelle soloprosjekt, men ettersom åra gjekk, vart det klart at gruppa ikkje ville koma saman att.

### Tait
Allereie før dc Talk hadde teke pause, hadde Michael Tait danna bandet *Tait* saman med mellom anna Chad Chapin. Den fyrste plata deira kom ut i 2001 under tittelen *Empty*. Framsidebiletet på plata er av ansiktet til ei utstillingsdokke. Far til Michael Tait hadde nyleg gått bort, og fleire av tekstane på plata handlar om sorga og opplevinga av dødsfallet. 

Neste plate, *Lose This Life* vart utgjeven i 2003. Denne plata vart vel motteken i USA og resulterte i ein Dove Award for gruppa. *Tait* hadde no skift ut gitaristen sin sidan *Empty*, og musikkstilen var også gått meir i retning hardrock på *Lose This Life*.
*Tait* hadde også konkrete planar om ei tredje plate under tittelen *Loveology*. Plata skulle utgjevast i 2007, men det har aldri blitt alvor av planane. *Tait* har heller ikkje halde konsertar saman sidan 2007.

### Newsboys
I 2009 overtok Michael Tait som vokalist i australske kristne musikkgruppa Newsboys etter Peter Furler. Med Michael Tait som vokalist har Newsboys gjeve ut to nye studioalbum: *Born Again* (2010) og *God's Not Dead* (2011).

## Kjelde

**Denne artikkelen bygger på «[[:en:Michael Tait|Michael Tait]]» frå ,  den 23. juli 2012.*
Siglo

**Siglo**, eller **Stora Siglo**, er ei øy i Fitjar kommune i Fitjarøyane. Øya er 1,9 km lang og 1 km på det breiaste. Ho har form som ein hestesko med Nordre Siglevågen på nordsida. Øya ligg vest for Engesund og Bukkholmen, nord for Ivarsøyo med Nyleio og Eggøyo i vest og Selbjørnsfjorden i nord. 

Garden på øya er ikkje gamal. Opphavleg var øya eit husmannsplass under Fitjar. 

I 1806 vart Siglo med øyar og holmar fredlyst. 

## Geografi
Siglo har eit areal på 1,1 km². Ho har form som ein hestesko med Nordre Siglevågen som munnar ut mot Selbjørnsfjorden i nord. Ho er kring 1,9 km lang og 1,1 km på det breiaste. 
 
## Namn
Opphavet til namnet er uvisst, men ein meiner det kan kome av «sigla», som i dette området var namnet på det midterste rommet i ein storbåt der masta står. Det kan òg kome av «segl», som vert nytta om ein bergvegg som liknar på eit segl. Namnet kan òg kome av verbet «å sigla». Leia i området går her på vestsida av øya og svingar austover ved Siglodden, nord på Siglo. Ein måtte derfor skifta kurs her og venda seglet. 

Namnet på garden har òg vore kalla Siglen og Store Siglen. 

Slektsnamnet frå staden er Siglen. 

## Historie
Siglo høyrde til Fitjargarden frå gamalt av, og var opphavleg eit husmannsplass som vart skuldsett ved matrikkelen i 1838. Frå då av var plasset ein eigen gard. 

Seinare har brukarane vore sjølveigarar.

**Folketalsutvikling**

## Kjelder

*
Linn-Kristin Riegelhuth Koren

**Linn-Kristin Riegelhuth Koren** () er ein norsk handballspelar som sidan 2002, med unnatak for 2009/10-sesongen, har spela for Larvik HK. Ho vart europacupmeister med klubben i 2008 og har vunne ni seriemeisterskap. Riegelhuth har i perioden 2004-11 vunne fire EM-gull, eitt OL-gull og eitt VM-gull med Noregs handballandslag. Riegelhuth, som ofte vert nemnd med kallenamnet Linka, er venstrehendt og spelar både på høgrekanten og som høgreback. Mellom 2003 og august 2012 har ho spela 211 landskampar og skåra 79o landslagsmål for Noreg.

Sidan 2011 er ho gift med den norske landslagspelaren i handball, Einar Koren. Betina Riegelhuth er hennar yngre syster.

### Aktiv
Riegelhuth debuterte på Noregs landslag 23. september 2003 mot Kroatia, og skåra eitt mål.
Sidan 2003 har ho vore med i Noregs tropp til alle meisterskap, med unnatak for VM 2005. Desse åra vann ho EM-gull i 2004 og 2006, VM-sølv i 2007, både OL- og EM-gull i 2008, VM-bronse i 2009, det fjerde rake EM-gullet i 2010, samt sitt fyrste VM-gull i 2011.

I OL-finalen 2008 spela Riegelhuth ein framifrå kamp og skåra ni mål på ti skot. I EM i desember same året vart toppskårar med 51 mål. Ho vart då teken ut på «allstar»-laget som den beste høgrekant-spelaren, noko ho også vart under verdsmeisterskapen 2009 i Kina.

Sesongen 2009/10 spela Riegelhuth for danske FCK Håndbold, ein klubb/firma som vart avvikla etter sesongslutt våren 2010. Ho vende då tilbake til Larvik HK. I det to meisterskaps turneringane, EM 2010 og VM 2011, låg hennar prestasjonar på eit lægre nivå enn før.

### Merittar landslag
*VM 2003: Nr 6 med Noreg
*EM 2004: Gullmedalje etter 27–25 mot Danmark
*EM 2006: Gullmedalje etter 27–24 mot Russland
*VM 2007: Sølvmedalje etter 24–29 mot Russland
*OL 2008: Gullmedalje etter 34–27 mot Russland
*EM 2008: Gullmedalje etter 34–21 mot Spania
*VM 2009:  Bronsemedalje etter 26–21 mot Spania
*EM 2010: Gullmedalje etter 25–20 mot Sverige
*VM 2011: Gullmedalje etter 32–24 mot Frankrike
*OL 2012: Gullmedalje etter 26–23 over Montenegro
*EM 2012: Sølvmedalje etter 31–34 mot Montenegro
*VM 2013: Nr 5 med Noreg
*EM 2014: Gullmedalje etter 28–25 mot Spania
*VM 2015: Gullmedalje etter 31–23 mot Nederland
*OL 2016: Bronsemedalje etter 36–26 mot Nederland

## Kjelder

**Denne artikkelen bygger på «[[:nb:Linn-Kristin Riegelhuth|Linn-Kristin Riegelhuth]]» frå ,  den 23. juli 2012.*  
 

## Bakgrunnsstoff
* Profil hos FCK Håndbold
* Linn-Kristin U. Riegelhuth Landslagsprofiler hos Norges Håndballforbund
*
Kristine Lunde-Borgersen

**Kristine Lunde-Borgersen** () er ein norsk handballspelar frå Kristiansand, som sidan 2010 har spela for Våg Vipers. Ho har vunne tre EM-gull, eitt OL-gull og eitt VM-gull for Noreg. Dessutan har ho to gull frå meisterligaen, tre danske seriegull og to danske cupgull med Viborg. Mellom 2001 og august 2012 har ho spela 169 landskampar og skåra 482 landslagsmål for Noreg.

Katrine Lunde Haraldsen er tvillingsystra hennar.

### Aktiv
Kristine Lunde spela for Våg i norsk toppserie frå 1999? til 2004. Ho debuterte på Noregs landslag 24. mars 2001 i ein kamp mot Tyskland. Sidan har ho fram til juli 2012 spela 161 landskampar og skåra 466 mål. Under EM 2008 vart ho kåra til meisterskapens beste «playmaker». Mellom 2001 og 2011 vann ho VM-sølv i 2001, EM-gull både i 2004 og 2006, OL-gull og EM-gull i 2008, VM-bronse 2009 og VM-gull i 2011, samt sitt andre OL-gull i 2012.

Lunde vart i 2004 kåra til «Årets spelar» i Noreg. Ho og systra Katrine reiste same året til Danmark. Der spela ho tre sesongar for klubben Aalborg DH, og sidan like lenge for Viborg. Gjennom desse seks åra var ho med å vinne to meisterligatitalar, tre seriegull og to cupgull, alle med Viborg.

### Merittar landslag
*VM 2001: Sølvmedalje etter 25–30 mot Russland 
*VM 2003: Nr 6 med Noreg
*EM 2004: Gullmedalje etter 27–25 mot Danmark
*VM 2005: Nr 9 med Noreg
*EM 2006: Gullmedalje etter 27–24 mot Russland
*OL 2008 i Beijing: Gull etter norsk siger 34-27 over Russland
*EM 2008: Gullmedalje etter 34–21 mot Spania
*VM 2009: Bronsemedalje etter 26–21 mot Spania
*VM 2011: Gullmedalje etter 32–24 mot Frankrike
*OL 2012 i London: Gullmedalje etter norsk siger 26-23 over Montenegro
*EM 2012: Sølvmedalje etter 31–34 mot Montenegro

### Merittar klubblag
* 2003: Bronse i serien med Våg Vipers
* 2005: Sølv i serien med Aalborg DH
* 2006: Bronse i serien med Aalborg DH
* 2007: Bronse i serien med Aalborg DH
* 2007/8: Cupgull og seriegull med Viborg
* 2008/9: Cupgull og seriegull med Viborg, samt vinnar av Meisterligaen
* 2009/10: Seriegull og siger i Meisterligaen med Viborg

## Bakgrunnsstoff
*Handballforbundet si landskamspoversikt
*

## Kjelder

**Denne artikkelen bygger på «[[:nb:Kristine Lunde-Borgersen|Kristine Lunde-Borgersen]]» frå ,  den 23. juli 2012.*
Sega GT 2002

***Sega GT 2002*** er eit racingspel utgjeve av WoW Entertainment i Japan i 2002. Spelet var ein konkurrent til det svært vellykka spelet Gran Turismo 3 til PlayStation 2. Sega GT 2002 var opphavleg meint å bli lansert for Dreamcast-spelkonsollen, men då Dreamcast blei avvikla i 2001 blei spelet omprogrammert for Xbox. Spelet er oppfølgjaren til Sega GT.

Sega GT 2002 introduserte mange nyskapande funksjonar, som mange seinare blei adoptert av framtidige spel av sitt slag.
## Spelfunksjonar
* I motsetning til det opphavlege spelet, er det ingen arbeidar bilar å vinne lengre, sjølv om gamle racerbilar fortsatt kan vinnast frå løpa. Nokre premiar er "spesielle premier" som berre kan vinnast ved å gjere eit bestemt mål.
* I motsetning til Gran Turismo, er lisensbetingelse testane berre tidsbestemte rundar, i staden for separate testar som fokuserer på bestemte element i køyring.
## Spelemodus
*Sega GT 2002* Start med berre $ 13.000 for å kjøpe ein bil, for å deretter samle inn penger til å kjøpe raskare bilar og bli den offisielle *Race meister*.

**Quick Battle*: Her kan ein race eit enkelt løp mot ein CPU eller menneskeleg motstandar, eller alternativt, sjå ein CPU løp.
**Chronicle Mode*: Ein kan bruke klassiske bilar frå 1970-talet, juster dei opp over tid, og prøv å sigre over nyare bilar.
**Time Attack*: Ein kan prøve å slå snøggaste rundetid på nokon krets i spelet.
**Replay Studio*: Ein kan sjå og rediger lagra *replays*.
## På nettet
*Sega GT Online* blei lansert i Japan i 2003 og USA og Europa i 2004. Det inneheldt over 40 nye bilar (no over 165) inkludert Auto Union-, Bugatti-, og De Tomaso-køyretøy. Det er også nokre nye låtar, vær og tid på dagen.
## Omtalar
Spelet har fått generelt god kritikk og har i dag ein score på 82% på Metacritic. Famitsu magazine i Japan, gav spelet 35 ut av 40.

## Kjelder

* www.ign.com
* www.gamefacs.com
**Denne artikkelen bygger på «[[:en:Sega GT 2002|Sega GT 2002]]» frå ,  den 23. juli 2012.*
2(x)ist

**2<sup>(x)</sup>ist** (*to exist*, engelsk for *å eksistere*) er eit amerikansk klesmerke som lagar herreundertøy- og badetøy. Selskapet vart skipa i 1991 og har hovudkontor i New York.

## Historie
2(x)ist vart skipa i 1991 av Gregory Sovell, som trekte seg ut av selskapet i 2005.  I dag er Jason Scarlatti kreativ direktør i selskapet. Hovudkontoret til 2(x)ist ligg i Midtown på Manhattan i New York. Selskapet lagar hovudsakleg herreundertøy, men har òg laget herrebadetøy sidan 2012. 

## Kjelder

**Denne artikkelen bygger på «[[:sv:2(x)ist|2(x)ist]]» frå ,  den 23. juli 2012.*  
 

### Fotnotar
Pariserhjul

**Pariserhjul** (som på fransk ikkje heiter pariserhjul, men *grande roue* eller *roue panoramique*) er ein type karusell laga som eit stort, opprett hjul som kan snurra rundt, med korger langs kantane som heng slik at dei held seg beint medan hjulet spinn. Den opphavlege meninga med pariserhjula var å gje passasjerane eit panoramaoversyn over ein by ved at hjulet gjekk rundt i moderat fart, eller jamvel særs langsamt. Vanlegvis står hjulet loddrett, men det finst også pariserhjul som kan leggjast skeivt for ei villare oppleving. Ein skil gjerne mellom tivoli-pariserhjul som er laga for at folk skal mora seg med gyngande gondolar, og observasjonshjul som ein kan sjå ut frå, og som kan ha faste, innelukka gondolar.

## Oppfinnaren av pariserhjulet

Det fyrste eigenlege pariserhjulet vart konstruert av amerikanaren George Ferris til  Verdsutstillinga i Chicago i 1893. Hjulet var 75 meter i diameter og hadde 36 gondolar, kvar av dei med plass til 40 menneske. Tidlegare, mindre hjul som blei snurra rundt med menneskekraft er kjende frå Bulgaria alt på 1600-talet.

Seinare har fleire pariserhjul fått plass rundt om i verda. Eit av dei største er Singapore Flyer i Singapore som opna i 2008. Det har ei total høgde på 165 meter. Det erstatta rekorden til Stjerna i Nanchang på 160 meter, og før det London Eye på 135 meter.

## Nemninga ''pariserhjul''
Pariserhjul vert på engelsk kalla *Ferris wheel* etter oppfinnaren. Nemninga «pariserhjul», som vert nytta både i Noreg, Sverige, Danmark og Island, har ukjent opphav. Ordet kan visa til verdsutstillinga i Paris i 1900, der det var ein slik karusell, *[[Grande Roue de Paris]]* («Det store hjulet i Paris»; *grande roue* er som sagt fransk for pariserhjul, slik *riesenrad*, «kjempestort hjul», er tysk for pariserhjul). Eller har kan hende ordet «pariserhjul» sin bakgrunn i at den engelske måten å uttale bynamnet *[[Paris]]* på, lett kan føre til at *Ferris wheel* vert oppfatta slik at det eigenleg er eit *Paris wheel* det er tale om?

## Kjelder

*Inventor of the Week - George Ferris 
*Ferris on the RPI Hall of Fame 
*World's biggest observation wheel set to spin in Singapore
*Pariserhjul (2012, 7. november). *Store norske leksikon*. Henta 24. juli 2013.


**Denne artikkelen bygger på «[[:en:Ferris wheel|Ferris wheel]]» frå ,  den 23. juli 2012.*  
**Denne artikkelen bygger på «[[:nb:Pariserhjul|Pariserhjul]]» frå ,  den 23. juli 2012.*
Celle (fleirtyding)

**Celle** har fleire tydingar: 

* Celle i biologien er grunneininga i alle levande organismar. 
* Ei celle er eit enkelt element i eit elektrisk batteri.
* Ei fotocelle er eit fotoelektrisk element. 
* Galvanisk celle
* Celle i politikk, grunnorganisasjonen i eit kommunistisk parti. 
* Celle i arkitektur, eit lite, spartansk innreidd rom, som ei fengeselscelle eller ei munkecelle. 
* Celle i Tyskland er ein tysk by. 
* Ei rute i ein datatabell, til dømes i HTML-tabellar eller rekneark. 
* Ei lita eining i terrororganisasjonar, normalt 3-5 personar
* Fengselscelle
Cental

**Cental** er ei britisk måleining for masse og utgjorde 100 pund = 45,36 kg. Dette er det same som *short hundredweight*, som i USA vanlegvis berre vert kalla *hundredweight*. I Storbritannia nyttar ein vanlegvis hundredweight om *long hundredweight* som er 112 pund. 

## Kjelder
*cental. I *[[Store norske leksikon]]*. Henta frå: http://snl.no/cental
Centigrad

**Centigrad** eller **centesimalgrad** var eit omgrep som tidlegare vart nytta om gradar Celsius. Dette vart mest nytta i engelstalande land der grader eller *degrees* vanlegvis vart rekna for å vere gradar Fahrenheit. 

## Kjelder
*centigrader. () I *[[Store norske leksikon]]*. Henta frå: http://snl.no/centigrader
Centilong

**Centilong** er ei måleining for storleiken på barneklede. Eininga syner til storleikar som høgda på barnet, målt i centimeter. 

## Storleikar

## Kjelder
*